गाम-गाम में इंटरनेटक जाल बिछाबै के लेल बीएसएनएल कमर कसि लेलक ये जाकर लेल वाइमैक्स बीटीएस लगाबै के लेल तैयारी शुरू भए गेल ये। एखन तक एक दर्जन जगह पर बीटीएस लागायल जाए चुकल ये। ओतय ढाई दर्जन जगह पर आरो लगयल जायत। बीटीएस के फायदा ग्रामीण क्षेत्र के इंटरनेट यूजर्स के होबे करत साथ ही साथ बाढ़ग्रस्त इलाका में एकर विशेष लाभ भेटत कियाकि बाढ़ में फाइबर केबुल बहि जायत ये आ नबका केबुल बिछाबैत तक ओ सुविधा से वंचित रही जाय ये। याह बाधा के दूर करय के लेल बीएसएनएल एकटा नबका विकल्प के तौर पे वाईमैक्स बीटीएस लगानाय शुरू केलक ये। एही से केबुल कटय के या बढ़ में बहि के कोनो खतरा नै ये।
 बीएसएनएल के अधिकारी कही रहल छैक जे दूरसंचार जिला मुजफ्फरपुर के सुदूर ग्रामीण इलाका औराई, बंदरा, बडकागांव, बोचहां, ढोली, दुबहा, गायघाट, गोखुला, जनाढ, काँटी, कुढनी, मनाईन, नरमा, रामनगर, डुमरी, कटसरी, पुरनहिया, तरियानी, अथरी, बथनाहा, बेलसंड, बोखरा, मेजरगंज, मझोलिया, नानपुर, रीगा, रुन्नीसैदपुर, बैरगनिया, सिसौला कला, सोनबरसा आर सुरसंड में बीटीएस लगनाय तय ये। कईकटा जगह पर काजो शुरू भए गेल ये। ओतय कंपनीबाग, अहियापुर, भगवानपुर, ढोली, रतवारा, जनाढ़, बाजपट्टी, मीनापुर, परिहार, परसौनी, साहेबगंज और पुपरी (सीतामढ़ी) में वाइमेक्स बीटीएस लगाय देल गेल ये।
 एता हम अहाँ के बता दी की "वाइमेक्स बीटीएस वायरलेस ब्रॉडबैंड छि, जाकर में तीन तरह के मॉडम आबय ये जै से बिना केबुल के कनेक्शन के इंटरनेट काज करय ये आ स्पीड भी सही रहे ये। 